20-րդ դարի ամերիկահայ աշխարհահռչակ կինոռեժիսոր Ռուբեն Մամուլյանը 1935 թվականին նկարահանեց «Բեքքի Շարփ» ֆիլմը, որը կինոյի պատմության առաջին լիամետրաժ գունավոր ֆիլմն է համարվում։ Նշենք նաև, որ նա նաև համարվում է առաջին հայազգի կինոգործիչը, որի ֆիլմը առաջադրվել է ամերիկյան կինոակադեմիայի Օսկար մրցանակի: 1931-ին Մամուլյանի նկարահանած «Դոկտոր Ջեքիլը և միստեր Հայդը» ֆիլմը առաջադրվել է միանգամից երեք Օսկարի նոմինացիայի՝ լավագույն դերասան, բեմադրություն և սցենար, սակայն Օսկար ստացավ միայն ֆիլմի գլխավոր դերակատարը: